Ritratt: Mario Mintoff / Photocity  Is-46 edizzjoni tal-festival L-Għanja tal-Poplu se tittella' fi Pjazza Teatru Rjal nhar is-Sibt 30 ta' Lulju 2022 bis-sehem tal-Malta Concert Orchestra taħt it-tmexxija ta' Mro Paul Abela. Il-kanzunetti se jintlaqgħu online bejn il-Ġimgħa 25 ta' Frar u l-Ġimgħa 18 ta' Marzu 2022 u l-finalisti jitħabbru sal-24 ta' April. L-awturi, kompożituri, gruppi u kantawturi u kantanti tal-kanzunetta Maltija mistiedna jipparteċipaw f'dan il-festival tagħna l-Maltin. Ir-regolamenti tal-festival flimkien ma' dettalji dwar l-organizzazzjoni tal-festival jinsabu ppublikati fis-sit ta' L-Għanja tal-Poplu . L-Għanja tal-Poplu huwa megħjun mill-Kunsill Malti għall-Arti u l-Aġenzija Kulturali għall-Belt Valletta. L-edizzjoni tas-sena l-oħra ntrebħet minn Sean Borg: "Jiġri x'jiġri l-arti ma tmut qatt għax tibqa' ħajja ġo fina" – Sean Dan it-tagħrif twassal mill-kumitat organizzattiv ta' L-Għanja tal-Poplu. Ritratt: L-Għanja tal-Poplu